
Nr. 4260 din 14 iunie 2022
ADMINISTRAŢIEI JUDEŢENE 
A FINANŢELOR PUBLICE DÂMBOVIŢA,

POLITICI CONTABILE

              Situaţiile financiare prezentate de către comuna VULCANA-BĂI, la finele trimestrului II anul 2022, au  fost întocmite în conformitate cu prevederile Legii contabilităţii nr. 82/1991 republicată, cu modificările şi completările ulterioare şi ale Legii nr. 273/2006 privind finanţele publice, modificată.
               Scopul principal privind derularea execuţiei bugetare după procedura prevăzută în Normele metodologice aprobate prin Ordinul M.F.P nr. 1792 din 24 decembrie 2002 au constat în:

- prevenirea unor încălcări ale prevederilor în vigoare;

- creşterea responsabilităţii factorilor implicaţi;

- stabilirea de reguli interne după care s-a efectuat execuţia bugetară;

- alinierea la standardele europene în materie.
              În cadrul Primăriei Comunei VULCANA-BĂI, se întocmesc şi circulă documente menite să evidenţieze şi să  justifice operaţiunile financiare proprii.

               Evidenţa operaţiunilor financiare - contabile  asigură furnizarea informaţiilor în vederea întocmirii situaţiilor financiare, rezultatele sunt fidele şi complete, sub toate aspectele.

               S-a realizat o bună gestiune financiară prin asigurarea legalităţii, regularităţii, economicităţii, eficacităţii şi eficienţei în utilizarea fondurilor publice şi în administrarea patrimoniului public.

               Evaluarea posturilor cuprinse în situaţiile financiare s-a efectuat în conformitate cu  următoarele principii:

                   - principiul continuităţii;
                Primăria Comunei VULCANA-BĂI îşi continuă în mod normal funcţionarea într-un viitor previzibil.

    - principiul permanenţei metodelor (pentru a asigura comparabilitatea în timp a informaţiilor, aplicăm aceleaşi reguli);
                   - principiul separării funcţiilor. 

               Angajarea, lichidarea, ordonanţarea  şi plăţile se efectuează, conform prevederilor Ordinului 1.792/2002, modificat prin ordinul 547/2009.

               Angajarea se prezintă sub formă scrisă la ordonatorul de credite delegat (Mădălina-Mihaela MARIN și Dionisie BURCĂ), care sunt împuterniciți prin dispoziţie dată de primar.
               Compartimentul de specialitate de contabilitate publică elaborează proiectele  angajamentelor legale, care  sunt aprobate dacă au primit viza de control financiar-preventiv propriu.

               Ordonatorul de credite ia măsuri ca orice cheltuială să fie economică, eficientă şi necesară.

                Pentru lichidare, se verifică existenţa angajamentului legal. Exemplu: salariile vor fi lichidate pe baza statului de plată, întocmit de compartimentul de specialitate.

                 Ordonanţarea cheltuielilor este efectuată de ordonatorul de credite, care dă dispoziţie să se întocmească documentele de plată a cheltuielilor care cuprinde data, subdiviziunea bugetară, suma, date de identificare, natura cheltuielii, modul de plată, după care se transmite pentru acordul vizei de control financiar preventiv propriu.

                 Principiul intangibilităţii: bilanţul de deschidere la 30.06.2021 corespunde cu bilanţul de închidere la 30.06.2022.
                 Facem menţiunea: în cursul trimestrului II, anul 2022 nu au fost cazuri de refuz de viză de control financiar-preventiv.

                  Activele fixe aflate în patrimoniul comunei VULCANA–BĂI urmează să fie  reevaluate în anul 2022.
                   Potrivit prevederilor legii nr. 79/2008 privind aprobarea Ordonanţei de Urgenţă a Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, începând cu 1 ianuarie 2008, activele fixe corporale de natura construcţiilor şi terenurilor aflate în patrimoniul instituţiilor publice vor fi reevaluate cel puţin o dată la 3 ani de o comisie, numită de conducătorul instituţiei publice sau de evaluatori autorizaţi, conform reglementărilor legale în vigoare, rezultatele reevaluării urmând a fi înregistrate în contabilitate până la finele anului în care s-a efectuat reevaluarea.

                    .

                    Referitor la politica de împrumuturi – nu este cazul la comuna VULCANA–BĂI, în această perioadă.

                    De asemenea, nu putem da referiri privind evaluarea disponibilităţilor, creanţelor şi datoriilor în valută, nici despre înregistrarea câştigurilor şi pierderilor de curs valutar (nu este cazul la  comuna VULCANA-BĂI).
                      Bunurile aflate în patrimoniul Comunei VULCANA-BĂI au în prezent, aproximativ valoarea de piaţă, pe care le inventariem anual, potrivit prevederilor Ordinului Ministrului Finanţelor nr. 2861/2009.

                     Această operaţiune are ca scop principal, stabilirea situaţiei reale a tuturor elementelor de natura activelor, precum şi a bunurilor şi valorilor deţinute cu orice titlu, astfel ca, la întocmirea situaţiei financiare anuale, să putem oferi o imagine fidelă a poziţiei financiare şi a performanţei  entităţii pentru respectivul exerciţiu financiar.

ÎNTOCMIT:
SERVICIUL CONTABILITATE :
Andreea - Georgiana STOICA
PAGE  
1

